open-index/open-wikipedia-markdown huggingface dataset:
Ventspils iela (Rīga)

**Ventspils iela** ir iela Rīgas Zemgales priekšpilsētas Āgenskalna, Pleskodāles un Šampētera apkaimēs, kas sākas krustojumā ar Liepājas ielu un beidzas krustojumā ar Kalnciema ielu.
Ielas kopējais garums ir 2350 metri, tā sadalīta vairākos krasi atšķirīgos posmos un pārdalīta ar dzelzceļa līniju, kas šķērsojama vienīgi gājējiem.

Ventspils iela savu nosaukumu ieguva 1884. gadā un laika gaitā tas palicis nemainīgs.

## Ielu savienojumi
Ventspils iela ir savienota ar šādām ielām:
 
* Liepājas iela
* Vilku iela 
* Mārupes iela
* Pilsoņu iela
* Meteora iela
* Pārslas iela
* Atpūtas iela
* Krūzes iela
* Astras iela 
* Jaunpils iela
* Spāres iela
* Jaunmoku iela
* Lielirbes iela
* Kukšu iela 
* Kalnciema iela

## Skatīt arī
* Āgenskalns
* Pleskodāle
* Šampēteris

## Atsauces
Last Pizza Slice

***Last Pizza Slice*** (**LPS**; no angļu valodas — 'pēdējā picas šķēle') ir Slovēnijas mūzikas grupa. Tā pārstāvēja Slovēniju 2022. gada Eirovīzijas dziesmu konkursā ar dziesmu "".

## Karjera
Grupa tika izveidota 2018. gada decembrī ģimnāzijas Celje-Center mūzikas kabinetā.

### 2022: ''Eirovīzijas dziesmu konkurss''
Slovēnijas sabiedriskā raidorganizācija *Radiotelevizija Slovenija* (RTVSLO) 2021. gada 26. novembrī paziņoja, ka LPS ir izvēlēta kā viena no 24 pretendentēm, kam būs iespēja pārstāvēt Slovēniju 2022. gada Eirovīzijas dziesmu konkursā . Grupa uzvarēja konkursa trešajā duelī, pārspējot Nelijas Džero dziesmu "", lai iekļūtu pēdējā kārtā. LPS uzvarēja arī finālā un rezultātā pārstāvēs Slovēniju Eirovīzijas dziesmu konkursā 2022 ar "".

## Dalībnieki

* Filips Vidušins — dziedātājs
* Gašpers Hlupičs — bungas
* Marks Semeja — elektriskā ģitāra
* Zala Velenšeks — bass, tenors un alta saksofons
* Žiga Žvižejs — elektroniskā klavieres

## Atsauces

## Ārējās saites

*
Žuau Pereira

**Žuau Pedru da Silva Pereira** (, dzimis ) ir Portugāles futbola treneris un bijušais futbolists, spēlēja aizsarga pozīcijā, bijis Portugāles futbola izlases dalībnieks. Kopš 2025. gada Pereira ir Turcijas Superlīgas komandas *[[Alanyaspor]]* galvenais treneris.

Vislabāk pazīstams no sava laika Portugāles komandās ''Benfica'' un *Sporting CP*, kopumā Portugāles Premjerlīgā aizvadot 232 mačus un gūstot 9 vārtus. Ar *Benfica* 2005. gadā uzvarējis Premjerlīgā. Pavadījis arī divarpus sezonas Spānijas komandā ''Valencia'' un četras Turcijas komandā *[[Trabzonspor]]*. Savu karjeru noslēdzis *Sporting CP*, ar kuru 2021. gadā ieguvis savu otro Premjerlīgas titulu.

Portugāles futbola izlases sastāvā piedalījies 2012. gada Eiropas čempionātā un 2014. gada FIFA Pasaules kausā.

## Sasniegumi
**Benfica**

* Portugāles Premjerlīga: 2004—05
* Portugāles kauss futbolā: 2003—04
* Supertaça Cândido de Oliveira: 2005

**Braga**

* UEFA Intertoto kauss: 2008

**Sporting CP**

* Portugāles Premjerlīga: 2020—21
* Supertaça Cândido de Oliveira: 2015

**Trabzonspor**

* Turcijas kauss: 2019—20

## Ārējās saites
Maikls Bredlijs

**Maikls Šīens Bredlijs** (, dzimis ) ir ASV futbola treneris un bijušais futbolists, spēlējis pussarga pozīcijā, bijis ASV futbola izlases dalībnieks. Kopš 2023. gada Bredlijs Norvēģijas komandas *[[Stabæk Fotball|Stabæk]]* trenera asistents.

Savu karjeru 2004. gadā sācis MLS komandā ''MetroStars''. Pēc tam pavadījis vairākus gadus Eiropā, spēlējot Nīderlandes komandā ''Heerenveen'', Vācijas komandā *[[Borussia Monchengladbach]]*, Anglijas komandā ''Aston Villa'' un Itālijas komandās ''Chievo'' un ''Roma''. 2014. gadā atgriezies MLS un pievienojies ''Toronto'', ar kuru 2017. gadā ieguvis MLS kausu.

ASV futbola izlases sastāvā piedalījies 2010. un 2014. gada FIFA Pasaules kausā, kā arī 2008. gada vasaras olimpiskajās spēlēs.

## Sasniegumi
**Toronto FC**

* MLS kauss: 2017
* Kanādas čempionāts: 2016, 2017, 2018

**ASV**

* CONCACAF Zelta kauss: 2007, 2017

## Ārējās saites
Bergišgladbaha

**Bergišgladbaha** () ir pilsēta Vācijā, Ziemeļreinas-Vestfālenes federālajā zemē. 2020. gadā pilsētā dzīvoja 111 636 iedzīvotāji. Pilsēta atrodas aptuveni 10 km uz austrumiem no Ķelnes.

## Cilvēki
Bergišgladbahā ir dzimuši:

* Matss Hummelss (*Mats Hummels*, 1988) — futbolists
* Heidija Kluma (*Heidi Klum*, 1973) — modele un aktrise
* Tims Vīze (*Tim Wiese*, 1981) — futbolists

## Sadraudzības pilsētas
Bergišgladbahai ir šādas sadraudzības pilsētas:

*  Beitdžala, Palestīna
*  Burguīna Žaljē, Francija
*  Ganeitikva, Izraēla
*  Žoinvila le Pona, Francija
*  Limasola, Kipra
*  Lūtona, Anglija
*  Marijampole, Lietuva
*  Gmina Pščina, Polija
*  Ranimede, Anglija
*  Velsena, Nīderlande

## Atsauces

## Ārējās saites

* 
* Mājaslapa
Tomāšs Satoranskis

**Tomāšs Satoranskis** (; dzimis  Prāgā) ir čehu basketbolists, spēlē saspēles vadītāja un uzbrūkošais aizsarga pozīcijā. 2025. gadā pārstāv Spānijas ACB līgas un Eirolīgas klubu *[[FC Barcelona (basketbola klubs)|FC Barcelona]]*. Vairākas sezonas aizvadījis Nacionālajā basketbola asociācijā (NBA). Starptautiskās sacensībās pārstāv Čehijas basketbola izlasi.

## Karjera
T. Satoranskis sākotnēji pārstāvējis dzimtās Prāgas komandu *[[USK Praha]]*, bet 2009. gadā noslēdza 5 gadu līgumu ar Spānijas ACB līgas komandu *[[CB Sevilla]]*.

2012. gada NBA drafta otrajā kārtā T. Satoranski ar kopējo 32. kārtas numuru izraudzījās Vašingtonas "Wizards". "Wizards" sastāvā T. Satornskis spēlēja NBA Vasaras līgā, tomēr arī pēc drafta izvēles viņš turpināja spēlēt Eiropā, pildot līguma saistības ar *[[CB Sevilla]]*, bet 2014. gadā pārceļoties uz vienu no spēcīgākajām Spānijas un Eiropas komandām *[[FC Barcelona Bàsquet|FC Barcelona]]*.

2016. gada vasarā T. Satoranskis pārcēlās uz Ameriku, noslēdzot līgumu ar Vašingtonas "Wizards". 2019. gada jūlijā viņš tika aizmainīts uz Čikāgas "Bulls" *sign-and-trade* darījumā. 2021. gada augustā "Bulls" T. Satoranski kopā ar Garetu Templu un nākotnes drafta izvēli aizmainīja uz Ņūorleānas "Pelicans" pret Lonzo Bolu. Arī "Pelicans" sastāvā T. Satoranskis nespēlēja ilgi, 2022. gada februārī tiekot aizmainīts uz Portlendas "Trail Blazers" plašā maiņas darījumā, kura rezultātā "Pelicans" ieguva K. Dž. Makolumu un vairākus citus spēlētājus, taču dienu vēlāk trīs komandu maiņas darījumā T. Satoranskis tika aizmainīts tālāk — uz Sanantonio "Spurs". Viņš aizvadīja tikai vienu spēli "Spurs" sastāvā pirms vienojās ar komandu par līguma izpirkšanu. 2022. gada 28. februārī T. Satoranskis noslēdza līgumu ar savu pirmo NBA komandu Vašingtonas "Wizards", kurā nospēlēja līdz sezonas beigām.

2022. gada vasarā T. Satoranskis atgriezās Eiropā un klubā, kurā jau bija spēlējis, noslēdzot 4 gadu līgumu ar vienu no spēcīgākajiem Spānijas ACB līgas un Eirolīgas klubiem *[[FC Barcelona (basketbola klubs)|FC Barcelona]]*.

### Čehijas izlase
T. Satoranskis ir spēlējis visu vecumu Čehijas jaunatnes izlasēs. 2009. gada Eiropas čempionāta kvalifikācijas ciklā viņš debitēja Čehijas pieaugušo izlasē. Pārstāvējis izlasi vairākos Eiropas čempionāta finālturnīros, kā arī 2019. gada FIBA Pasaules kausā un 2020. gada olimpiskajās spēlēs Tokijā. Nokļūšana šajos turnīros bija pirmā reize Čehijas basketbola izlases vēsturē, un T. Satoranskim ir bijusi liela loma komandas pēdējo gadu labajos rezultātos. Kopā ar tenisisti Petru Kvitovu vinš bija Čehijas delegācijas krognesējs olimpiādē.

## Atsauces

## Ārējās saites
Kalsnavas ezers

**Kalsnavas ezers** ir ezers Madonas novada Kalsnavas pagastā pie tā robežas ar Mārcienas pagastu. Atrodas Veckalsnavas dienvidaustrumos. Ezera krastos iekārtotas privātas atpūtas vietas. Gar dienvidu krastu iet zemes ceļš Veckalsnava — Dadzīši, netālu no rietumu krasta Veckalsnavas luterāņu baznīcas drupas.

Kalsnavas ezerā ietek ziemeļos esošā Puduļu ezera noteka Zušulīcis jeb Starpīte un strauts no Kundziņa ezera, iztek Aronas pieteka Vēžaunīca. Ūdens līmeņa pazemināšanas dēļ tā krastā izveidojusies sala, reizēm izveidojas peldošas salas. Ūdens līmenis svārstās no 102,6 m līdz mazūdens periodā 102,4 m vjl. Vidējais gada caurplūdums iztekā 0,053 m³/s.

## Raksturojums

Ezers ir eitrofs, maz aizaudzis — aizaugums līdz 10%. Galvenie aizauguma augi — lēpes, niedres, meldri, peldošās glīvenes, ūdensrozes. Dibena klājums — galvenokārt smilts, vietām dūņas līdz 1,1 m biezā slānī. Krasti, izņemot lēzeno ziemeļdalu, slīpi, pārsvarā viegli pieejami. Ūdens ar zaļganu nokrāsu. Zināmās esošās zivju sugas: asari, karūsas, ķīši, līdakas, līņi, plauži, raudas.

## Citi nosaukumi

Gandrīz visi avoti Kalsnavas ezeru nosauc pašreizējā vārdā. Starp citiem publicētajiem ezera nosaukumiem zināmi *Wehschau See* (1839. gada kartē), Veckalsnavas vai Veckalnavas ezers (1935. gada pagastu aprakstā), Muižas vai Baznīcas ezers/azars (1960. gada vietvārdu sarakstā).

## Atsauces
Breds Guzans

**Bredlijs Edvins Guzans** (, dzimis ) ir ASV futbolists, spēlē vārtsarga pozīcijā, bijis ASV futbola izlases dalībnieks. Kopš 2017. gada Guzans pārstāv MLS komandu Atlantas "United".

2005. gadā debitējis MLS komandas *[[Chivas USA]]* komandā. 2007. gadā atzīts par līgas labāko vārtsargu. 2008. gada jūlijā pārcēlies uz Anglijas Premjerlīgas komandu ''Aston Villa'', kopumā astoņu sezonu laikā nospēlējot 171 maču. Vēlāk vienu sezonu pavadījis ''Middlesbrough'', bet 2017. gadā atgriezies MLS, lai pievienotos Atlantas "United".

ASV futbola izlases sastāvā piedalījies 2010. un 2014. gada FIFA Pasaules kausā, kā arī 2008. gada vasaras olimpiskajās spēlēs. Ar izlasi uzvarējis 2007, 2017. un 2021. gada CONCACAF Zelta kausā.

## Sasniegumi
**Atlanta United**

* MLS kauss: 2018
* U.S. Open Cup: 2019
* Campeones Cup: 2019

**ASV**

* CONCACAF Zelta kauss: 2007, 2017, 2021

## Ārējās saites
Džozijs Altidors

**Džozmers Volmijs "Džozijs" Altidors** (; dzimis ) ir ASV futbolists, spēlē uzbrucēja pozīcijā, ASV futbola izlases dalībnieks.

Savu karjeru 2006. gadā sācis MLS komandā Ņujorkas "Red Bulls". 2008. gadā pārcēlies uz Spānijas komandu ''Villarreal''. Ticis izīrēts Anglijas komandai ''Hull City'' un Turcijas komandai *[[Bursaspor]]*. 2011. gadā pievienojies *[[Eredivisie]]* komandai *[[AZ Alkmaar]]*, ar kuru izcīnījis Nīderlandes kausu. 2013. gadā noslēdzis līgumu ar Anglijas Premjerlīgas komandu ''Sunderland'', kur viņš pavadīja pusotru sezonu, kuru laikā 52 mačos kopumā guva tikai 3 vārtus. 2015. gadā atgriezies MLS, lai pievienotos *[[Toronto FC]]*.

ASV futbola izlases sastāvā piedalījies 2010. un 2014. gada FIFA Pasaules kausā, kā arī 2008. gada vasaras olimpiskajās spēlēs. Ar izlasi uzvarējis 2017. gada CONCACAF Zelta kausā.

## Sasniegumi
**AZ**

* Nīderlandes kauss: 2012–13

**Toronto FC**

* MLS kauss: 2017
* Supporters' Shield: 2017
* Kanādas čempionāts: 2016, 2017, 2018

**ASV**

* CONCACAF Zelta kauss: 2017

## Ārējās saites
Nikolass Lombārtss

**Nikolass Roberts Kristians Lombārtss** (, dzimis ) ir Beļģijas futbola treneris un bijušais futbolists, spēlēja aizsarga pozīcijā, bijis Beļģijas futbola izlases dalībnieks.

Savu spēlētāja karjeru sācis ''Gent'' komandā, bet lielāko tās daļu pavadījis Krievijas komandā ''Zenit Saint Petersburg'', ar kuru izcīnījis četrus Krievijas Premjerlīgas čempionu titulus. Kopumā *Zenit* rindās nospēlējis 288 mačus un guvis 11 vārtus. Savu karjeru noslēdzis Beļģijas komandā *[[KV Oostende]]*.

Beļģijas futbola izlases sastāvā piedalījies 2014. gada FIFA Pasaules kausā.

## Sasniegumi
**Zenit**

* Krievijas Premjerlīga: 2007, 2010, 2011-12, 2014—15
* Krievijas kauss: 2010
* Krievijas Superkauss: 2008, 2011
* UEFA kauss: 2007—08
* UEFA Superkauss: 2008

## Ārējās saites
Timotijs Čāndlers

**Timotijs Čāndlers** (, dzimis ) ir ASV futbolists, spēlē aizsarga pozīcijā, bijis ASV futbola izlases dalībnieks. Kopš 2014. gada Čāndlers pārstāv Vācijas Bundeslīgas komandu *[[Eintracht Frankfurt]]*.

ASV futbola izlases sastāvā debitējis 2011. gadā. Piedalījies 2014. gada FIFA Pasaules kausā.

## Sasniegumi
**Eintracht Frankfurt**

* Vācijas kauss: 2017—18
* UEFA Eiropas līga: 2021—22

## Ārējās saites

## Atsauces
Ludoviks Obraņaks

**Ludoviks Obraņaks** (, dzimis ) ir Polijas futbola treneris un bijušais futbolists, spēlēja pussarga pozīcijā, bijis Polijas futbola izlases dalībnieks.

Savu karjeru sācis Francijas komandā ''Metz''. 2007. gadā pievienojies ''Lille'', ar kuru 2011. gadā kļuvis par *[[Ligue 1]]* uzvarētāju. Vēlāk spēlējis arī Vācijā, Turcijā un Izraēlā, bet karjeru noslēdzis Francijas komandā *[[AJ Auxerre]]*. 

Polijas futbola izlases sastāvā piedalījies 2012. gada Eiropas čempionātā.

Kopš 2021. līdz 2022. gadā Obraņaks bijis Francijas komandas ''Le Touquet'' galvenais treneris.

## Sasniegumi
**Lille**

* Ligue 1: 2010–11
* Francijas kauss: 2010–11

**Bordeaux**

* Francijas kauss: 2012–13

**Maccabi Haifa**

* Izraēlas kauss: 2015–16

## Ārējās saites
Darjušs Dudka

**Darjušs Dudka** (, dzimis ) ir bijušais Polijas futbolists, spēlēja pussarga pozīcijā, bijis Polijas futbola izlases dalībnieks.

Savas karjeras laikā pārstāvējis komandas Polijā, Francijā, Spānijā un Anglijā. Ar Krakovas "Wisła" komandu 2008. gadā kļuvis par *[[Ekstraklasa]]* uzvarētāju.

Polijas futbola izlases sastāvā piedalījies 2006. gada FIFA Pasaules kausā, kā arī 2008. un 2012. gada Eiropas čempionātā.

## Sasniegumi
**Vronku "Amica"**

* Polijas Superkauss: 2000

**Krakovas "Wisła"**

* Ekstraklasa: 2007–08

**Poznaņas "Lech"**

* Polijas Superkauss: 2015, 2016

## Ārējās saites
Niks Liberopuls

**Nikolass "Niks" Liberopuls** (, dzimis ) ir bijušais Grieķijas futbolists, spēlēja uzbrucēja pozīcijā, bijis Grieķijas futbola izlases dalībnieks.

Vislabāk pazīstams no sava pavadītā laika Grieķijas komandās ''Panathinaikos'' un ''AEK Athens''. Ar *Panathinaikos* komandu septiņu sezonu laikā 266 mačus kopumā guvis 97 vārtus. 2003. un 2007. gadā kļuvis par Grieķijas Superlīgas labāko vārtu guvēju.

Grieķijas futbola izlases sastāvā piedalījies 2008. un 2012. gada Eiropas čempionātā.

## Sasniegumi
**AEK Athens**

* Grieķijas kauss: 2011

**Individuālie sasniegumi**

* Grieķijas gada futbolists: 2000, 2006, 2007
* Grieķijas Superlīgas labākais vārtu guvējs: 2003, 2007

## Ārējās saites
Nauris Sējējs

**Nauris Sējējs** (dzimis ) ir latviešu hokejists, aizsargs. Pašlaik (2025) pārstāv Šveices līgas komandu *[[GCK Lions]]*.

Sējēja tēvs Normunds ir bijušais hokejists, tagag treneris, profesionāls hokejists ir arī Naura dvīņu brālis Nils.

## Spēlētāja karjera
2016. gadā Sējējs pievienojās Nacionālās līgas kluba *[[Genève-Servette HC]]* jauniešu sistēmai, tajā aizvadot turpmākās piecas sezonas. 2021. gada pavasarī noslēdza viena gada līgumu ar pamatkomandu. Nākamajā sezonā gan tika izīrēts Šveices līgā spēlējošajai *[[HC La Chaux-de-Fonds]]*, tās rindās Sējējam aizvadot savu pirmo profesionālo sezonu. 2022. gadā pārgāja uz citu Šveices līgas komandu *[[GCK Lions]]*.

Latvijas hokeja izlases sastāvā aizvadīja vienu spēli 2022. gada ziemas olimpiskajās spēlēs. Pirmos vārtus izlases sastāvā guva 2022. gada 1. maija pārbaudes spēlē pret Šveices izlasi.

## Ārējās saites
Vēžaunīca

**Vēžaunīca** ir Aronas labā pieteka Madonas novadā. Izteka — no Kalsnavas ezera. Tecējuma sākumā upe tek tuvu Kalsnavas un Mārcienas pagastu robežai, bet no Pļaviņu—Gulbenes dzelzceļa līdz ietekai Aronā šo pagastu robeža iet pa upi.

Ģeogrāfiski tek pa Aronas paugurlīdzenumu. Nozīmīgu pieteku un apdzīvotu vietu krastos nav. Upi augštecē šķērso dzelzceļa līnija Pļaviņas—Gulbene un pašvaldības ceļš Veckalsnava—Dadzīši.

## Atsauces
Blāzmas iela (Rīga)

**Blāzmas iela** ir iela Rīgā, Ziemeļu rajonā, Vecāķos. Iela sākas krustojumā ar Vecāķu prospektu un krustojumā ar Mazsalacas ielu. Blāzmas ielas garums ir 84 m, tā ir klāta ar grants segumu un tajā ir Vecāķiem raksturīgā vasarnīcu-savrupmāju apbūve.

## Ielu savienojumi
Blāzmas iela ir savienota ar šādām ielām:
* Vecāķu prospekts (T veida krustojums)
* Mazsalacas iela (T veida krustojums)

## Skatīt arī
* Vecāķi

## Atsauces
Mākslīgais elektrokardiostimulators

thumb|''St. Jude Medical'' viena vada mākslīgais elektrokardiostimulators (ražots 2005. gadā)
**Elektrokardiostimulators** (vai **mākslīgais elektrokardiostimulators**, lai to nejauktu ar dabisko sirds elektrostimulatoru) ir medicīniska ierīce, kas ģenerē elektriskus impulsus, ko piegādā elektrodi, lai izraisītu sirds muskuļa kambaru (augšējos — priekškambaros un / vai apakšējos — kambaros) saraušanos un tādējādi sūknētu asinis; šādi rīkojoties, šī ierīce aizstāj un / vai regulē sirds elektriskās vadīšanas sistēmas darbību.

Elektrokardiostimulatora galvenais mērķis ir uzturēt atbilstošu sirdsdarbības ātrumu vai nu tāpēc, ka sirds dabiskais elektrokardiostimulators nav pietiekami ātrs, vai arī tāpēc, ka sirds elektriskās vadīšanas sistēmā ir blokāde. Mūsdienu elektrokardiostimulatori ir ārēji programmējami un ļauj kardiologam, jo īpaši sirds elektrofiziologam, izvēlēties optimālos stimulēšanas režīmus atsevišķiem pacientiem. Mūsdienu ierīces ir **pieprasījuma elektrokardiostimulatori**, kuros sirds stimulācija balstās uz asinsrites sistēmas dinamisko pieprasījumu.

Konkrēts elektrokardiostimulatora veids, ko sauc par defibrilatoru (*ICD* — *implantable cardioverter defibrilator*), apvieno elektrokardiostimulatora un defibrilatora funkcijas vienā implantējamā ierīcē, ko skaidrības labad sauc par defibrilatoru. Citiem, ko sauc par biventrikulāriem elektrokardiostimulatoriem, ir vairāki elektrodi, kas stimulē dažādas pozīcijas zemākajos sirds kambaros, lai uzlabotu sirds kambaru, sirds apakšējo kameru, sinhronu darbību.

## Atsauces

## Ārējās saites
Bezpulsa elektriskā aktivitāte

**Bezpulsa elektriskā aktivitāte** (**PEA** — ) attiecas uz sirdsdarbības apstāšanos, kurā elektrokardiogramma parāda sirds ritmu, kuram vajadzētu radīt pulsu, bet tas nenotiek. Bezpulsa elektriskā aktivitāte sākotnēji tiek konstatēta aptuveni 55% cilvēku, kuriem ir sirds apstāšanās.

Normālos apstākļos muskuļu šūnu elektriskā aktivizēšana notiek pirms mehāniskās sirds kontrakcijas (zināma kā *elektromehāniskā saite (electromechanical coupling)*). PEA gadījumā ir elektriskā aktivitāte, bet nepietiekama sirds jauda, lai radītu pulsu un piegādātu asinis orgāniem neatkarīgi no tā, vai pati sirds nespēj sarauties vai kā citādi. Lai gan PEA tiek klasificēts kā sirds apstāšanās veids, joprojām var būt ievērojams sirds izsviedes apjoms, ko var noteikt un vislabāk vizualizēt ar ultraskaņu (ehokardiogrāfiju).

Kardiopulmonālā atdzīvināšana (CPR) ir pirmā PEA ārstēšana, kamēr tiek identificēti un ārstēti iespējamie pamatcēloņi. Var ievadīt medikamentu epinefrīnu (adrenalīnu). Izdzīvošana ir aptuveni 20% gadījumos.

## Atsauces
Preses klubs

**Preses klubs** ir diskusiju raidījums, kurš no 2014. gada tiek pārraidīts kanālā TV24. Tā sākums ir katru darba dienu plkst. 17:00.

Raidījumā ik dienu iespējams uzzināt profesionāļu un sabiedrībā zināmu cilvēku privāto un profesionālo viedokli par dienas notikumiem.

Piecu nedēļu garumā „Preses kluba” vadības grožus savās rokās pārņēma viesvadītāji — kardiologs Andrejs Ērglis, žurnālisti Armands Puče un Edvīns Inkēns, ekspremjers Vilis Krištopans un toreizējā Dziesmu un deju svētku izpilddirektore Eva Juhņēviča. Viņi katrs vienu nedēļu iejutās „Preses kluba” vadītāja lomā.

2019. gadā raidījumam pievienojās Ansis Klintsons kā pārinieks jau esošajam vadītājam Aivim Ceriņam, taču pēc viņa atbrīvošanas no raidījuma vadītāja amata, 2021. gada 7. jūnijā raidījumam pievienojās jauns vadītājs — režisors un žurnālists Sandijs Semjonovs.

Dažkārt raidījuma vadīšanu aizvieto arī Kārlis Streips un to vadīja līdz 2022. gadam.

## Atsauces

## Ārējās saites
* xtv.lv
* ''Facebook'' lapa
Dienas personība

**Dienas personība** (arī **Dienas personība ar [[Velta Puriņa|Veltu Puriņu]]**) ir raidījums kanālā TV24, kurš tiek pārraidīts katru darba dienu plkst. 9:30. Raidījumā tiek apspriestas dažādas sabiedrībā aktuālas tēmas un problēmas.

## Atsauces

## Ārējās saites
xtv.lv
Marcins Vasilevskis

**Marcins Vasilevskis** (, dzimis ) ir bijušais Polijas futbolists, spēlēja aizsarga pozīcijā, bijis Polijas futbola izlases dalībnieks.

Lielu savu karjeras daļu pavadījis Beļģijas komandā ''Anderlecht'', kur pavadījis septiņas sezonas, kuru laikā izcīnījis četrus Pro līgas čempionu titulus. Pārstāvējis arī vairākus klubus Polijā, kā arī Anglijas klubu ''Leicester City''.

Polijas futbola izlases sastāvā piedalījies 2008. un 2012. gada Eiropas čempionātā.

## Sasniegumi
**Anderlecht**

* Beļģijas Pro līga: 2006–07, 2009–10, 2011–12, 2012–13
* Beļģijas kauss: 2007–08
* Beļģijas Superkauss: 2007, 2010

**Leicester City**

* Anglijas čempionāts: 2013–14

## Ārējās saites
Vahids Halilhodžičs

**Vahids Halilhodžičs** (, dzimis ) ir bosniešu futbola treneris un bijušais futbolists, spēlēja uzbrucēja pozīcijā, bijis Dienvidslāvijas futbola izlases dalībnieks. Kopš 2019. gada Halilhodžičs ir Marokas futbola izlases galvenais treneris.

Uzskatīts par vienu no labākajiem 70. un 80. gadu Dienvidslāvu futbolistiem. Spoži spēlējis Dienvidslāvijas komandā ''Velež Mostar'' un Francijas komandās ''Nantes'' un *[[Paris Saint-Germain]]*. 1983. un 1985. gadā bijis Francijas līgas labākais vārtu guvējs. Dienvidslāvijas futbola izlases sastāvā kopumā aizvadījis 15 mačus un guvis 8 vārtus. Spēlējis 1976. gada Eiropas čempionātā un 1982. gada FIFA Pasaules kausā.

1993. gadā Francijā sācis savu trenera karjeru. 1997. gadā ar ''Raja Casablanca'' komandu uzvarējis CAF Čempionu līgā. 1998. gadā kļuvis par Francijas komandas ''Lille'' galveno treneri. Mazāk nekā trīs gadu laikā aizvedis komandu no Francijas pēc spēka otrās līgas līdz 3. vietai *[[Ligue 1]]*. 2004. gadā ar *Paris Saint-Germain* izcīnījis Francijas kausu, bet 2011. gadā ar ''Dinamo Zagreb'' uzvarējis Horvātijas Pirmajā līgā. Ievedis Kotdivuāras futbola izlasi 2010. gada FIFA Pasaules kausā, bet četrus mēnešus pirms finālturnīra ticis atlaists. Ar Alžīrijas futbola izlasi piedalījies 2014. gada FIFA Pasaules kausā. Vēlāk ar Japānas futbola izlasi iekļuvis 2018. gada FIFA Pasaules kausā, bet atkal pāris mēnešus pirms finālturnīra ticis atbrīvots no amata. 2019. gadā kļuvis par Marokas futbola izlases galveno treneri.

## Sasniegumi

### Spēlētāja karjera
**Velež Mostar**

* Dienvidslāvijas kauss: 1980—81

**Nantes**

* Francijas 1. divīzija: 1982—83

### Trenera karjera
**Raja Casablanca**

* CAF Čempionu līga: 1997
* Botola: 1997—98

**Lille**

* Francijas 2. līga: 1999—2000

**Paris Saint-Germain**

* Francijas kauss: 2003—04

**Dinamo Zagreb**

* Horvātijas Pirmā līga: 2010—11

## Ārējās saites
Pavels Brožeks

**Pavels Lukašs Brožeks** (, dzimis ) ir bijušais Polijas futbolists, spēlēja uzbrucēja pozīcijā, bijis Polijas futbola izlases dalībnieks.

Savu karjeras lielāko daļu pavadījis Polijas komandā Krakovas "Wisła", kur kopumā aizvadījis 18 sezonas, kuru laikā izcīnījis septiņus *[[Ekstraklasa]]* titulus. Neilgu laiku spēlējis arī Turcijas komandā *[[Trabzonspor]]*, Skotijas komandā ''Celtic'' un Spānijas komandā ''Recreativo''.

Polijas futbola izlases sastāvā piedalījies 2006. gada FIFA Pasaules kausā un 2012. gada Eiropas čempionātā.

## Sasniegumi
**Krakovas "Wisła"**

* Ekstraklasa: 2000–01, 2002–03, 2003–04, 2004–05, 2007–08, 2008–09, 2010–11
* Polijas kauss: 2001–02, 2002–03
* Ekstrakalsa kauss: 2000–01
* Polijas Superkauss: 2001

**Individuālie sasniegumi**

* Ekstraklasa labākais vārtu guvējs: 2007–08, 2008–09
* Ekstraklasa sezonas labākais spēlētājs: 2008–09

## Ārējās saites
Uz līnijas

**Uz līnijas** ir raidījums, kurš tiek pārraidīts kanālā TV24 katru darba dienu plkst. 18:30.

Pirmais raidījuma vadītājs bija žurnālists, austrumpētnieks un skolotājs Imants Frederiks Ozols, vēlāk viņu nomainīja Jānis Labucs.

“Uz Līnijas” ir interaktīvs televīzijas raidījums, kurā no pirmdienas līdz piektdienai uz interviju ar raidījuma vadītāju tiek aicinātas piedalīties interesantas un aktuālas personības. Tā ir iespēja intervijas veidā skaidrot sabiedrībai, turklāt raidījuma laikā aktīvi tiek iesaistīti arī skatītāji, dodot iespēju iesaistīties tiešraides sarunā ar saviem jautājumiem, uzdodot tos gan telefoniski studijā, gan saziņas lietotnē Whatsapp.

"Raidījums “Uz līnijas” sniedz iespēju skatītājiem rast atbildes uz sev aktuālajiem jautājumiem tiešajā ēterā, uzdodot tos studijas viesim. Latvijas televīziju programmu piedāvājumos “Uz Līnijas” joprojām ir vienīgais raidījums, kurā skatītāju iespēja uzdot jautājumus tiešraides laikā tiek izvirzīta kā satura prioritāte,” saka raidījuma vadītājs J. Labucs.

TV24 direktors Klāvs Kalniņš norāda, ka “Uz Līnijas” jau ir sevi pierādījis, kā raidījums, kas palīdz sabiedrībai padziļināti izprast ikdienas svarīgākās ziņas un notikumus.

Raidījuma mērķis ir nojaukt robežu starp televīziju un skatītāju, ļaujot uzdot intervējamajām personām sev interesējošos jautājumus visa raidījuma tiešraides laikā.

## Atsauces

## Ārējās saites
xtv.lv
Paulu Bentu

**Paulu Žorže Gomešs Bentu** (, dzimis ) ir Portugāles futbola treneris un bijušais futbolists, spēlēja pussarga pozīcijā, bijis Portugāles futbola izlases dalībnieks.

## Karjera
Savas spēlētāja karjeras laikā pārstāvējis divus no Portugāles spēcīgākajiem klubiem — ''Benfica'' un *[[Sporting CP]]*. Kopumā Portugāles Premjerlīgā nospēlējis 284 mačus un guvis 16 vārtus. Četrus gadus pavadījis arī Spānijā. Portugāles futbola izlases sastāvā piedalījies 2000. gada Eiropas čempionātā un 2002. gada FIFA Pasaules kausā.

Savu trenera karjeru sācis ''Sporting''. 2010. gadā kļuvis par Portugāles futbola izlases galveno treneri. Vadījis izlasi 2012. gada Eiropas čempionātā un 2014. gada FIFA Pasaules kausā. Vēlāk strādājis Brazīlijā, Grieķijā un Ķīnā, bet 2018. gadā kļuvis par Dienvidkorejas futbola izlases treneri. 2019. gada Āzijas kausā viņa vadītā Dienvidkorejas izlase aizkļuva līdz ceturtdaļfinālam, kurā piekāpās Katarai. Vadīja izlasi arī 2022. gada FIFA Pasaules kausa finālturnīrā, izkļuva no grupas, bet zaudēja astotdaļfinālā Brazīlijai. Pēc šī zaudējuma atkāpās no Dienvidkorejas izlases galvenā trenera amata.

 kļuva par Apvienoto Arābu Emirātu futbola izlases galveno treneri. Ticis atlaists 2025. gada martā.

## Sasniegumi

### Spēlētāja karjera
**Estrela Amadora**

* Portugāles kauss: 1989—90

**Benfica**

* Portugāles kauss: 1995—96

**Sporting CP**

* Portugāles Premjerlīga: 2001—02
* Portugāles kauss: 2001—02
* Supertaça Cândido de Oliveira: 2002

### Trenera karjera
**Sporting CP**

* Portugāles kauss: 2006—07, 2007—08
* Supertaça Cândido de Oliveira: 2007, 2008

**Olympiacos**

* Grieķijas Superlīga: 2016—17

## Atsauces

## Ārējās saites
SpaceX Crew-4

***SpaceX Crew-4*** bija ASV uzņēmuma *[[SpaceX]]* kosmosa kuģa *[[Crew Dragon]]* lidojums.
Tas orbītā tika palaists 2022. gada 27. aprīlī NASA uzdevumā *[[Commercial Crew Development]]* programmā. Tajā pašā dienā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 14. oktobrī.

*Crew-4* tika izmantots jauns kosmosa kuģa nolaižamais aparāts *Freedom*. Nesējraķetei tika izmantota pirmā pakāpe (sērijas numurs *B1067*), kas kopš 2021. gada lidojusi trīs reizes.

## Apkalpe
*Crew-4* apkalpe augšupceļā un lejupceļā:

Dublieru apkalpe:
* Stīvens Bouens, komandieris, , *NASA*

## Lidojuma gaita
*SpaceX Crew-4* tika palaists  07:52:55 UTC ar nesējraķeti *[[Falcon 9 Block 5]]* no Kanaverala raga Kosmosa spēku stacijas starta laukuma *SLC-39A*.

Pēc derīgās kravas atdalīšanas raķetes pirmā pakāpe nolaidās uz peldošas platformas *A Shortfall of Gravitas* Atlantijas okeānā.

27. aprīlī 23:37 UTC *Freedom* automātiskā režīmā saslēdzās ar SKS pie *[[Harmony (SKS)|Harmony]]* modulim augšpusē pievienotā adaptera PMA-3 saslēgšanās mezgla IDA-3.

14. oktobrī 16:05 UTC kosmosa kuģis atvienojās no stacijas.
19:56 UTC tika atdalīts servisa modulis, un 20:01 UTC tika veikts 16 minūšu 40 sekunžu ilgs bremzēšanas manevrs. Tad kuģis iegāja atmosfēras blīvajos slāņos. 20:55:03 UTC nolaižamais aparāts nolaidās Atlantijas okeānā, Džeksonvilas tuvumā. Lidojuma ilgums bija 170 dienas 13 stundas 3 minūtes.

## Atsauces

## Ārējās saites
* NASA's SpaceX Crew-4 Mission NASA
* Crew-4 Mission *SpaceX*
* Crew Dragon Gunter Dirk Krebs
Nataļja Morskova

**Nataļja Morskova (Kirčika)** (; dzimusi  Rostovā pie Donas) ir bijusī PSRS, Krievijas un Spānijas handboliste, PSRS Nopelniem bagātā sporta meistare.

## Biogrāfija
Handbolu Nataļja Morskova sāka spēlēt Rostovā pie Donas treneres Olgas Karpenko vadībā. 17 gadu vecumā tika uzaicināta uz *Rostseļmaš*, 1985. gadā uzvarēja pasaules junioru čempionātā, kopš 1986. gada spēlēja PSRS izlasē. Tās sastāvā divkārtēja pasaules čempione (1986, 1990). Divkārtēja olimpiskās bronzas medaļas ieguvēja (1988, 1992). Pasaules kausa (1990) un Labas gribas spēļu (1986) rezultatīvākā spēlētāja. Viņa bija Krievijas izlases līdere 1993. gada Pasaules kausa izcīņā (piektā vieta), kur ar 50 vārtiem kļuva par turnīra otro rezultatīvāko spēlētāju.

*Rostseļmaš* sastāvā viņa kļuva par divkārtēju PSRS čempioni (1990, 1991), PSRS čempionātu sudraba (1989) un bronzas (1988) medaļnieci, kā arī devusi nozīmīgu ieguldījumu kausa ieguvēju klubu kausa izcīņā 1989./1990. gada sezonā, kļūstot par *Rostseļmaš* rezultatīvāko spēlētāju šajā turnīrā.

1991. gadā viņa pārcēlās uz Spāniju, spēlēja Valensijas komandā, ar kuru uzvarēja Čempionu līgā (1996/97), Eiropas Superkausā (1997), Kausu ieguvēju kausā (1999/2000). 1998. gadā viņa ieguva Spānijas pilsonību, 1998. gada Eiropas čempionātā debitēja Spānijas izlases sastāvā.

Pēc 2004/2005. gada sezonas noslēdza savu sportistes karjeru. Šobrīd pēc sporta karjeras beigām viņa dzīvo Spānijā. Meita — Natālija, mazdēls — Bogdans.

## Atsauces

## Ārējās saites

* Natalia Morskova — Instagram
Baikal

thumb|''Baikal'' glāzē
***Baikal*** ( — ‘Baikāls’) ir Padomju Savienības izcelsmes atspirdzinošais dzēriens tumši brūnā krāsā. Dzēriena pamatā ir ūdens, bet tajā ir arī dabīgo augu ekstrakti, cukurs, citronskābe, oglekļa dioksīds. Sastāvdaļas ietver melnās tējas ekstraktu, *Eleutherococcus senticosus*, kardamona eļļu, eikalipta eļļu, citronu eļļu, lakricu, asinszāli un lauru.

## Vēsture
Baikāla ražošana sākās 1969. gadā. Tas tika izstrādāts kā *[[Coca-Cola]]* padomju līdzinieks. Pēc *[[Pepsi|Pepsi Cola]]* ražošanas sākuma PSRS 1973. gadā formula tika pārskatīta.

Dzēriens tika izstrādāts, domājot par 1980. gada Maskavas olimpiskajām spēlēm, jo Rietumu gāzēto dzērienu uzņēmumi PSRS nedarbojās. Dzēriens tika nosaukts par godu Baikāla ezeram kā tīrības un unikālās dabas simbolam. *Baikal* formula tika pārveidota pēc *Pepsi* ienākšanas PSRS 1973. gadā. *Baikal* bija oficiālais 1980. gada Maskavas olimpisko spēļu dzēriens.

1990. gados Maskavā *Baikal* atrast bija gandrīz neiespējami; tomēr Sanktpēterburgā dzērienu ražošanu turpināja ražotne "Polustrovo".

## ''Baikal'' šodien
Šobrīd ar nosaukumu *Baikal* ir vairāki vispārīgi gāzēti bezalkoholiskie dzērieni ar kofeīnu saturošu gvarānas ekstraktu, ko ražo dažādi uzņēmumi, piemēram, *SLCO GmbH* (*Siberia Group*) Vācijā. To līdzības pakāpe ar sākotnējo padomju *Baikal* dzērienu nav zināma.

*Baikal* ražošanas formulas tiesības pieder Krievijas valdības brūvēšanas institūtam, *Всероссийский научно-исследовательский институт пивоваренной, безалкогольной и винодельческой промышленности — филиал ФГБНУ «Федеральный научный центр пищевых систем им. В.М. Горбатова» РАН*, kas licencē *Baikal* ražošanu. Pašlaik formula ir licencēta *[[Pepsi]]*, *Dohler* un *Ost-Aqua*, kā arī citiem mazākiem uzņēmumiem. Institūts izstrādā jaunas formulas zemu kaloriju saturu un diabēta slimniekiem draudzīgam *Baikal* bezalkoholiskajam dzērienam.

Viens no zināmākajiem gāzēto dzērienu zīmoliem, ko iedvesmojis dzēriens *Baikal*, ir *Wostok* (‘austrumi’). Saskaņā ar uzņēmuma datiem 2009. gadā nīderlandiešu fotogrāfs, kurš Maskavā pavadīja gandrīz divus gadu desmitus, Vācijā atsāka dzēriena ražošanu, mainot tā dizainu, garšu un tirdzniecības nosaukumu. Tiek apgalvots, ka *Wostok's Tannenwald* pamatā ir sākotnējā 1973. gada recepte.

Šī dzēriena koncentrāta ražošanas tehnoloģiju un preču zīmes tiesību īpašnieks ir valsts institūcija "Viskrievijas Alus darīšanas, bezalkoholisko un vīna rūpniecības pētniecības institūts".

*Rospatent* no 2019. gada 1. maija atzina kombinēto apzīmējumu *Baikal* par plaši pazīstamu preču zīmi Krievijas Federācijā attiecībā uz Nicas klasifikācijas 32. klases "bezalkoholiskie gāzētie dzērieni" precēm uz *Baikal LLC*, Irkutska vārda.

## Atsauces

## Ārējās saites
Juris Lapinskis

**Juris Lapinskis** (dzimis 1942. gadā) ir skaņu inženieris, mūzikas kolekcionārs, radio raidījumu vadītājs, bijušais nelegālo mūzikas ierakstu izplatītājs Padomju Savienībā. Pašlaik strādā "AM Radio Merkurs", kur vada raidījumu "Gaismas pils" un citus.

## Biogrāfija
Juris Lapinskis dzimis 1942. gadā Rīgā. 1966. gadā beidzis Rīgas Politehnisko institūtu ar radioinženiera izglītību.

Laikā, kad padomju savienības iedzīvotāju mūzikas klausīšanās paradumus noteica Padomju Savienības ideologi, Juris Lapinskis piedāvāja alternatīvu — kopš 1958. gada, 16 gadu vecumā viņš uzsāka kopēt, pavairot un izplatīt visdažādākos rietumu mūzikas ierakstus. Mūzika, kuru kopēja Lapinskis, sasniedza cilvēkus gan Latvijā, gan visā Padomju Savienībā, par ko Lapinskis ir saņēmis astoņu mēnešu cietumsodu un divu gadu labošanas darbus. Paralēli mūzikas izplatīšanas hobijam Lapinskis strādāja inženiera darbu akustikas nodaļā Popova radiorūpnīcā ("Radiotehnika").

Juris Lapinskis savu radio raidījumu vadītāja karjeru "AM Radio Merkurs" sācis pēc Latvijas neatkarības atjaunošanas.

1996. gadā tika producēta Roberta Vinovska filma par Lapinski, "Juris Lapinskis — ierakstu karalis".

## Ārējās saites
1991. gada raidījums "Vecais Ratiņš Nr.4 Nora Bumbiere, Raidījumu vada Kārlis Vahšteins un Viola Lāzo"

## Atsauces
Vilfreds Bauma

**Vilfreds Bauma** (, dzimis ) ir bijušais Nīderlandes futbolists, spēlēja aizsarga pozīcijā, bijis Nīderlandes futbola izlases dalībnieks.

Savu karjeras lielāko daļu pavadījis Nīderlandes komandā *[[PSV Eindhoven]]*, kur 13 sezonu laikā izcīnījis četrus *[[Eredivisie]]* čempionu titulus un trīs Nīderlandes kausus. Pārstāvējis arī Anglijas Premjerlīgas komandu ''Aston Villa''.

Nīderlandes futbola izlases sastāvā piedalījies 2004., 2008. un 2012. gada Eiropas čempionātā.

## Sasniegumi
**PSV Eindhoven**

* Eredivisie: 2000, 2001, 2003, 2005
* Nīderlandes kauss: 1996, 2005, 2012
* Johan Cruijff Schaal: 2000, 2001, 2003, 2012

## Ārējās saites
Kristians Poulsens

**Kristians Poulsens** (, dzimis ) ir Dānijas futbola treneris un bijušais futbolists, spēlēja pussarga pozīcijā, bijis Dānijas futbola izlases dalībnieks.

Savas karjeras laikā ar ''København'' uzvarējis Dānijas Superlīgā, ar ''Schalke 04'' ieguvis Vācijas līgas kausu, ar ''Sevilla'' Spānijas Karaļa kausu, UEFA kausu un UEFA Superkausu, bet ar ''Ajax'' komandu divas reizes kļuvis par *[[Eredivisie]]* uzvarētāju. Spēlējis arī Itālijas A sērijas komandā ''Juventus'', Anglijas Premjerlīgas komandā ''Liverpool'' un Francijas 1. līgas komandā ''Evian''.

Dānijas futbola izlases sastāvā no 2001. līdz 2012. gadam aizvadījis 92 mačus un guvis 6 vārtus. Pārstāvējis izlasi 2002. un 2010. gada FIFA Pasaules kausā, kā arī 2004. un 2012. gada Eiropas čempionātā.

## Sasniegumi
**København**

* Dānijas Superlīga: 2000—01
* Dānijas kauss: 2014—15

**Schalke 04**

* Vācijas Līgas kauss: 2005
* UEFA Intertoto kauss: 2004

**Sevilla**

* Spānijas Karaļa kauss: 2006—07
* Spānijas Superkauss: 2007
* UEFA kauss: 2006—07
* UEFA Superkauss: 2006

**Ajax**

* Eredivisie: 2012—13, 2013—14
* Johan Cruijff Schaal: 2013

**Individuālie sasniegumi**

* Dānijas gada labākais jaunais spēlētājs: 2001
* Dānijas gada futbolists: 2005, 2006

## Ārējās saites
Jāks Joala

**Jāks Joala** (; dzimis 1950. gada 26. jūnijā Viljandi; miris 2014. gada 25. septembrī Tallinā) bija igauņu dziedātājs, mūziķis un divu grupu — *Kristallid* un *Virmalised* dalībnieks. Viņš sāka kā flautists, vēlāk pievienoja dziedāšanu un basģitāru.

## Biogrāfija

### Agrīnā dzīve
Jāks Joala ir dzimis Viljandi, Igaunijā un uzaudzis Tallinā. Viņa māte Helgi Ridamē bija mūzikas skolotāja dažādās Tallinas skolās. Viņa tēvs bija Arno Joala bija mūziķis un vēlāk arī pazīstams dziednieks. Kad Jākam palika septiņi gadi, viņš sāka apmeklēt klavierspēles un pusaudža gados arī flautas spēles nodarbības.

### Karjera
Vairāki mūzikas vēsturnieki Joalu uzskata par mūzikas leģendu.

Savu muzikālo karjeru viņš sāka 1966. gadā bītgrupā *Kristallid* (latviešu: Kristāli) kā flautists, pēc tam kā dziedātājs un basists. 1968. gadā viņš bija basģitārists un solists populārajā grupā *Virmalised* (latviešu: Ziemeļblāzma). Kopā ar *Virmalised* viņš dziedāja vairākas Toivo Kurmeta dziesmas: *Ainult sul* (*Tikai tev ir*), *Ma ei tea, miks (Es nezinu, kāpēc)*, *Naer (Smiekli)*, *Taas on päev (Vēlreiz diena)* un *Üksinda (Viens pats)*. Joala iepazīstināja igauņu un padomju publiku ar rietumu rokmūziku, dziedot savā dzimtajā valodā.
thumb|Joala, uzstājoties Tallinā 1974. gadā
1980. gados viņš izpelnījās iesauku "Kremļa lakstīgala", jo bieži koncertēja un ierakstīja Krievijā, un liela daļa viņa repertuāra, kas sastāvēja no tādu izcilu komponistu kā Raimonda Paula, Dāvida Tuhmanova un Aleksandra Zacepina dziesmām, tolaik tika dziedāta krievu valodā.

Joalas grupas biedrs Pāps Kelars stāstīja, ka galu galā Joalam apnika uzstāties, sakot, ka uzstāšanos pieprasījusi padomju izklaides aģentūra *Goskocsert*. Kelars norādīja, ka Joalam nebija lielas izvēles, uzstāties vai nē.

### Vēlākā karjera
Deviņdesmitajos gados Joalas kā dziedātāja pazīstamākie projekti bija kopā ar *Kollane Allveelaev G* (latviešu: *Dzeltenā zemūdene G*). Grupas sastāvā bija Ivo Linna, Karls Madiss, Mēlis Punders un citi. 1990. gadu vidū viņš uzstājās kopīgos koncertos ar Ivo Linnu un Tenisu Megi. Koncerttūrei neformāli tika dota iesauka *Trīs tenoru tūre*. Pēc 1990. gadiem Joala veltīja savu laiku mācīšanai, producēšanai un TV/radio raidījumu vadīšanai. Savas dzīves pēdējos desmit gados viņš dzīvoja noslēgtu dzīvi.

## Nāve
Viņš nomira 2014. gada 25. septembrī. Viņš tika apbedīts Tallinas Meža kapos.

## Piemiņa
2020. gada decembrī pēc bezpeļņas organizācijas "Meie Viljandi" ierosinājuma viņa dzimtajā pilsētā Viljandi tika uzstādīts piemineklis, ko veidojis tēlnieks Mati Karmins. Tas izpelnījās neviennozīmīgu sabiedrības attieksmi un viņa atraitnes kritiku, tāpēc 2022. gada jūlijā tika noņemts un nodots Igaunijas Nacionālā muzeja krātuvē Tartu.

## Atzinības
* Igaunijas PSR Nopelniem bagātais mākslinieks (1980)

## Atsauces

## Ārējās saites

* Igauņu komiķis Hendriks Normans savā komēdijas šovā parodē Jāku Joalu (Video)
Trešais pasaules karš

**Trešais pasaules karš** ir nosacīts apzīmējums globālam militāram konfliktam, kas pēc mēroga būtu salīdzināms ar Pirmo un Otro pasaules karu.
Vairums Trešā pasaules kara iespējamo scenāriju paredz konfrontāciju starp Krievijas Federācijas bruņotajiem spēkiem un NATO valstu bruņotajiem spēkiem. 
Kā potenciālo Trešā pasaules kara iemeslu min Krievijas Federācijas valdības mēģinājumu atjaunot Padomju Savienības teritoriālās robežas vai globālu enerģijas krīzi un citas starpvalstu ekonomiskās problēmas.

## Vēsture
Aukstā kara laikā bija vairāki viltus brīdināšanas sistēmu trauksmes gadījumi par kodoluzbrukumu, un tikai padomju un amerikāņu militāro ekspertu veselais saprāts un atbildīgo cilvēku miermīlīgais noskaņojums novērsa kodolkara sākšanos.
Līdz 1980. gadiem uzkrātie atomieroču krājumi bija pietiekami, lai pilnībā iznīcinātu cilvēci. Pat tad, ja kāda no konflikta pusēm izcīnītu formālu uzvaru, tās cilvēku, infrastruktūras un ekonomiskie zaudējumi izrādītos tik lieli, ka šāda Pirra uzvara nespētu tos kompensēt.

[thumb|center|800px|Aptuveni Trešā pasaules kara sākšanās riska novērtējumi (tā saucamais [Pastardienas pulkstenis)]]

## Atsauces
Čornobiļas atsvešināšanas zona

**Čornobiļas atsvešināšanas zona** () ir apmeklētājiem brīvi nepieejama teritorija, kas Čornobiļas AES katastrofas rezultātā ir stipri piesārņota ar ilgstošiem radionuklīdiem. Zona tika izveidota 1986. gadā pēc iedzīvotāju evakuācijas no  zonas ap staciju. Teritoriāli atrodas Kijivas apgabala Višhorodas rajonā, bet zonu tieši pārvalda Ukrainas Ekoloģijas un dabas resursu ministrijas Atsvešināšanas zonas pārvaldes valsts aģentūra. Zonā ietilpst bijušās pilsētas Čornobiļa un Pripjata.

## Atsauces

## Skatīt arī
* Čornobiļas atomelektrostacija
* Čornobiļas AES katastrofa

## Ārējās saites
Asinspirts

**"Asinspirts"** () ir 2011. gada melnā kinokomēdija, kuras režisors ir Romans Polaņskis, bet scenārija autori Polaņskis un franču dramaturģe Jasmina Reza. Filmā galvenās lomas atveido Džodija Fostere, Keita Vinsleta, Kristofs Valcs un Džons Railijs. Filma ir balstīta uz Rezas Tony balvas ieguvušās 2006. gada lugas *Le Dieu du carnage*.

Pēc tam, kad 11 gadus vecais skolnieks pēc strīda iesit savam klasesbiedram pa seju ar nūju, upura vecāki uzaicina otra bērna vecākus uz savu dzīvokli, lai civilizēti risinātu incidentu.

"Asinspirts" pirmizrāde notika  Venēcijas kinofestivālā, kur tā sacentās par Zelta lauvas balvu. Filma saņēma pozitīvas atsauksmes, kritiķi atzinīgi novērtēja Fosteres un Vinsletas sniegumu un Polaņska režiju. Gan Fostere, gan Vinsleta tika nominēta Zelta globusa balvai kategorijā "Labākā aktrise mūziklā vai kinokomēdijā".

## Atsauces

## Ārējās saites
Larss Jakobsens

**Larss Kristians Jakobsens** (, dzimis ) ir Dānijas futbola treneris un bijušais futbolists, spēlēja aizsarga pozīcijā, bijis Dānijas futbola izlases dalībnieks. Kopš 2023. gada Jakobsens ir Dānijas U18 izlases trenera asistents.

Savas karjeras laikā spēlējis Dānijā, Vācijā, Anglijā un Francijā. Ar ''København'' komandu izcīnījis četrus Dānijas Superlīgas čempionu titulus.

Dānijas futbola izlases sastāvā no 2006. līdz 2015. gadam aizvadījis 81 maču un guvis 1 vārtus. Piedalījies 2010. gada FIFA Pasaules kausā un 2012. gada Eiropas čempionātā.

## Sasniegumi
**Odense**

* Dānijas 1. divīzija: 1998—99
* Dānijas kauss: 2001—02

**Hamburger SV**

* Vācijas Līgas kauss: 2003

**København**

* Dānijas Superlīga: 2003—04, 2005—06, 2006—07, 2012—13
* Dānijas kauss: 2011—12

## Ārējās saites
Rolandu

**Rolandu Žorže Pirešs da Fonseka** (, dzimis ), pazīstams kā **Rolandu** (*Rolando*), ir Portugāles bijušais futbolists, spēlēja aizsarga pozīcijā, bijis Portugāles futbola izlases dalībnieks.

Piedalījies vairāk nekā 200 Portugāles Premjerlīgas mačos ar ''Belenenses'', ''Porto'' un ''Braga'' komandām. Ar *Porto* komandu izcīnījis četrus Premjerlīgas titulus un 2011. gadā uzvarējis UEFA Eiropas līgā. Spēlējis arī Itālijas A sērijas komandās ''Napoli'' un *[[Internazionale]]*, Beļģijas Pro līgas komandā ''Anderlecht'' un Francijas 1. līgas komandā ''Marseille''.

Portugāles futbola izlases sastāvā piedalījies 2010. gada FIFA Pasaules kausā un 2012. gada Eiropas čempionātā.

## Sasniegumi
**Porto**

* Portugāles Premjerlīga: 2008—09, 2010—11, 2011—12, 2012—13
* Portugāles kauss futbolā: 2008—09, 2009—10, 2010—11
* Supertaça Cândido de Oliveira: 2009, 2010, 2011, 2012
* UEFA Eiropas līga: 2010—11

**Braga**

* Taça de Portugal: 2020—21

## Ārējās saites
Cambagarava nacionālais parks

**Cambagarava nacionālais parks** () ir 2000. gadā izveidots nacionālais parks Mongolijas rietumos.

Nacionālais parks izveidots ap mūžīgiem ledājiem klāto 4193 metrus augsto Cambagarava kalnu, kas ietilpst Mongolijas Altaja sistēmā. Nacionālā parka teritorijā mīt argali un sniega leopardi.

## Ārējās saites

*
Tarvagataja nacionālais parks

**Tarvagataja nacionālais parks** () ir 2000. gadā izveidots nacionālais parks Mongolijas rietumu daļā, uz ziemeļaustrumiem no Uļastajas pilsētas.

Nacionālais parks, kas stiepjas dienvidrietumu — ziemeļaustrumu virzienā apmēram 100 kilometrus garumā, atrodas nomaļā vietā un ietver sevī daļu no Tarvagaja kalnu grēdas. Kalnu grēda veido robežu starp pustuksneša stepi dienvidos un skujkoku mežiem ziemeļos. 2002. gadā ievērojama parka daļa cieta ugunsgrēkā — izdega apmēram 800 km2 meža.

## Ārējās saites
* 
*
Harusnūra nacionālais parks

**Harusnūra nacionālais parks** () ir 1997. gadā izveidots nacionālais parks Mongolijas rietumos, Lielo ezeru ieplakā.

Nacionālais parks izveidotas ap trīs savā starpā savienotiem ezeriem — Harusnūru, Harnūru un Durguna ezeru. Ap ezeriem ievērojamas niedru audzes, kas ir labvēlīga vide putnu daudzveidībai. Sastopamo putnu vidū atrodami baltgalvas zilknābis, Dalmācijas pelikāns (*Pelecanus crispus*) un lielknābja zoss. Atrodamas trīs endēmas zivju sugas.

## Galerija

Khar-Nuur_lake,_Khovd_aimag,_Mongolia.JPG|Harnūrs
Khara-Nuur_lake,_Khovd,_channel_connecting_to_Dörgön-Nuur_lake,_Khovd_province,_Western_Mongolia.JPG|Dabīgais kanāls, kas savieno Harnūru ar Durguna ezeru
Dörgön_Nuur_lake,_West_Mongolia,_Khovd_aimag,_ovoo_at_the_southern_shore.JPG|Svētvieta Durguna ezera krastā


## Ārējās saites
Cinnabon

***Cinnabon*** ir amerikāņu konditorejas izstrādājumu veikalu un kiosku ķēde, kas parasti atrodas vietās ar lielu gājēju plūsmu, piemēram, tirdzniecības centros, lidostās un atpūtas pieturās. Uzņēmuma galvenā prece ir kanēļa rullītis (). 2017. gada decembrī darbojas vairāk kā 1200 *Cinnabon* maiznīcu 48 valstīs. Tās galvenā mītne atrodas Sendijspringsā, Džordžijas štatā, Amerikas Savienotajās Valstīs.

Uzņēmums kopā ar *Schlotzsky — Carvel, Moe's Southwest Grill, McAlister's Deli, Jamba* un *Auntie Anne's* zīmoliem pieder *Focus Brands —* privātā kapitāla uzņēmuma *Roark Capital Group* filiālei, kas atrodas Sendijspringsā, kopā pārvaldot vairāk kā 5000 veikalu.

## Starptautiskās atrašanās vietas

### Atrašanās valstis 2022. gada sākumā
*Cinnabon* 2022. gadā veic franšīzes operācijas 48 valstīs, kas ietver:

* Armēnija
* Austrālija
* Azerbaidžāna
* Baltkrievija
* Bolīvija
* Bruneja
* Kanāda
* Čīle
* Kolumbija
* Kostarika
* Kipra
* Čehija
* Dominikāna
* Ekvadora
* Ēģipte
* Salvadora
* Grieķija
* Gvatemala
* Hondurasa
* Honkonga
* Indija
* Jamaika
* Japāna
* Jordānija
* Kuveita
* Libāna
* Lībija (*Cinnabon* bija pirmā ASV franšīze, kas tika atvērta Lībijā pēc Kadāfi gāšanas 2011. gadā)
* Malta
* Malaizija
* Meksika
* Maroka
* Nīderlande
* Omāna
* Panama
* Pakistāna
* Paragvaja
* Peru
* Filipīnas
* Puertoriko
* Katara
* Krievija
* Saūda Arābija
* Dienvidāfrikas Republika
* Dienvidkoreja
* Spānija
* Zviedrija
* Taizeme
* Trinidāda un Tobāgo
* Turcija
* Ukraina
* Apvienotie Arābu Emirāti
* Apvienotā Karaliste (partnerība ar EG grupu)
* Amerikas Savienotās Valstis
* Venecuēla

### Agrākās atrašanās valstis

* Austrija
* Somija (slēgts 2016. gada martā)
* Izraēla (slēgts 2016. gada augustā)
* Polija (slēgts 2021. gada martā)
* Rumānija (slēgts 2018. gadā)
* Singapūra
* Sīrija

## Atsauces

## Ārējās saites
Anatolijs Fedoruks

**Anatolijs Fedoruks** (; dzimis ) ir ukraiņu politiķis, kopš 1998. gada 7. aprīļa Kijivas apgabala Bučas pilsētas mērs. Viņš ir Ukrainas Pilsētu asociācijas Kijivas reģionālās nodaļas valdes priekšsēdētājs.

## Biogrāfija
1992. un 1993. gadā A. Fedoruks bija vēstures skolotājs vidusskolā savā dzimtajā Veļika Medvedivkā, Hmeļņickas apgabalā. No 1993. līdz 1997. gadam viņš bija vietējās pašvaldības mērs.

1997. un 1998. gadā A. Fedoruks bija skolotājs Bučas bērnunamā. Pirmo reizi ievēlēts par Bučas mēru 1998. gadā; atkārtoti ievēlēts 2006., 2010., 2015. un 2020. gadā. 2010. gadā viņš ievēlēts par prokrieviskās "Reģionu partijas" kandidātu. 2015. gadā ievēlēts "Jaunajās sejās" un 2020. gadā kā "Tautas kalpa" kandidāts.

2011. gadā A. Fedoruks kļuva par Ukrainas Pilsētu asociācijas Kijivas reģionālās nodaļas valdes priekšsēdētāju. 2014. gada Ukrainas parlamenta vēlēšanās kā paša izvirzītais kandidāts 95. vēlēšanu apgabalā neieguva vietu parlamentā, zaudējot Mihailo Havriļukam. 2017. gadā A. Fedoruku turēts aizdomās par varas ļaunprātīgu izmantošanu.

A. Fedoruks piesaistīja starptautisku uzmanību pēc Bučas kaujas, kas ilga no 2022. gada 27. februāra līdz 2022. gada 31. martam; šajā laikā notika Bučas slaktiņš. 2022. gada 5. aprīlī publicētajā intervijā Itālijas laikrakstam *Corriere della Sera* viņš sacīja, ka Krievijas karavīri Bučas iedzīvotājus nogalinājuši "dusmu vai prieka pēc". Tajā pašā dienā viņš video ziņojumā mudināja īpaši ārstus un komunālo pakalpojumu uzņēmumu darbiniekus atgriezties pilsētā.

## Atsauces